רוני סטריאר

רוני סטריאר (נולד ב-13 בדצמבר 1952) הוא חוקר בכיר בעבודה סוציאלית, מחנך ופעיל חברתי. פרופסור חבר בבית הספר לעבודה סוציאלית באוניברסיטת חיפה, מייסד וראש המרכז הבינתחומי לחקר העוני וההדרה החברתית, מייסד וראש המגמה למנהיגות ולשינוי חברתי במסגרת תואר שני בעבודה סוציאלית של האוניברסיטה, ראש התוכנית "שותפות חיפה להתרת שרשרת העוני", מייסד "תוכנית הדגל למאבק בהדרה ולסולידריות חברתית" של האוניברסיטה ויושב ראש המועצה לביטחון תזונתי של משרד הרווחה והביטחון החברתי.

==ביוגרפיה==
רוני סטריאר נולד וגדל בבואנוס איירס, שבארגנטינה, לפדרו פרנאנדו סטריאר ולויקטוריה אוחלוו (Ojalvo). עלה לישראל לאחר סיום לימודיו התיכוניים. לאחר שסיים שנת הכשרה של תנועת השומר הצעיר בקיבוץ געתון, למד במכינה לעולים חדשים באוניברסיטת חיפה. לאחר מכן עבר להתגורר בירושלים. סיים תואר ראשון (סוציולוגיה ואנתרופולוגיה), תואר שני (סוציולוגיה ואנתרופולוגיה) ותואר שלישי (עבודה סוציאלית) באוניברסיטה העברית בירושלים. עבודת הדוקטורט שלו, בהדרכת רבקה בר-יוסף ואברהם דורון, עסקה בתפיסות העוני של אנשים החיים בעוני, על רקע הבדלי מגדר, מוצא ולאום, תוך השוואה עם תפיסות עוני של עובדים סוציאליים בשירותי הרווחה הציבוריים.

סטריאר המשיך בלימודי פוסט-דוקטורט באוניברסיטת פנסילבניה, במרכז הלאומי לחקר אבהות ומשפחה (NCOFF). סטריאר משלב תפקידים שונים בתחומי החינוך, החברה, הקהילה והרווחה; כאיש מקצוע, כחוקר וכפעיל חברתי.

נשוי לפרופ' דורית רואר-סטריאר, אב לשלושה.

==פעילות ציבורית==
כשנה אחת לאחר הגעתו לישראל, שימש כמדריך לסטודנטים עולים חדשים מטעם הלל, ודיקנט הסטודנטים של אוניברסיטת חיפה. באותה שנה היה פעיל במסגרת תנועת "יש", סיעה יהודית-ערבית באגודת הסטודנטים של האוניברסיטה. בשנת 1973 המשיך את לימודיו באוניברסיטה העברית בירושלים. הצטרף לקומונת הסטודנטים "בית הבונים" בשכונת קטמון ט'. חברי הקומונה פעלו לקידום ילדי השכונה ולקידום התארגנות קהילתית של התושבים. לאחר מכן הוא התמנה למנהל היחידה למעורבות חברתית (יחידה להתנדבות) בדיקנט הסטודנטים של האוניברסיטה העברית, במסגרתה פעל להקמת קומונות סטודנטים נוספות בשכונות עוני של ירושלים. במקביל, היה בין מייסדי קמפו"ס (קבוצה למעורבות פוליטית וסטודנטיאלית), שהייתה התארגנות של סטודנטים יהודים וערבים. עבד גם עם נוער בגיל תיכון במכונים הציוניים-יהודיים ביער ירושלים.

סטריאר היה בוגר המחזור הראשון של מכון חופ"ן (חינוך פתוח ניסויי) במשרד החינוך, לקידום החינוך הפתוח והדמוקרטי. לאחר סיום לימודיו שימש כמנהל בית הספר ליפתא בירושלים, שנמנה בין בתי הספר הפתוחים והדמוקרטיים הראשונים בישראל. לאחר מכן מילא תפקידים שונים בתחומי חברה ורווחה, לרבות תפקידי ניהול במסגרת שיקום שכונות, החברה למתנ"סים, ועוד. כסגן מנהל הקרן החדשה לישראל, סייע בהקמת תשתית התמיכה וגיוס המשאבים של הקרן בישראל בעבור ארגוני החברה האזרחית, לרבות: האגודה לזכויות האזרח, היישוב נווה שלום, מרכזי סיוע לנפגעות ונפגעים תקיפה מינית, מרכז אדוה, וארגוני שלום שונים. כחלק מיוזמותיו בקרן החדשה, יסד בשיתוף עם סינמטק ירושלים את פסטיבל "ברוח החופש", שהציג סרטים על זכויות אדם ואזרח.

בשנות ה-90 ייסד סטריאר וניהל את עמותות משו"ב (מעורבות, שותפות וסינגור בקהילה) ו"מעורבות", שקידמו שירותים חברתיים ופעלו לקידום זכויות חברתיות של משפחות החיות בעוני והדרה בישראל. עמותות אלה יזמו ופיתחו במשותף עם עיריית ירושלים, משרד הרווחה והקרן לשירותים חברתיים במוסד לביטוח לאומי את "מרכזי עוצמה" (מרכזי סיוע למשפחות). אלה הן מסגרות חדשניות שנועדו לסייע בידי משפחות החיות בעוני באמצעות עקרונות של מעורבות, שותפות וקידום זכויות חברתיות.

בשנת 2005 הצטרף לבית הספר לעבודה סוציאלית באוניברסיטת חיפה, בו הוא מלמד עבודה קהילתית, גישות ביקורתיות בעבודה סוציאלית, עוני והדרה, וכן חקר אבהות. היה שותף בהקמת "הפורום הישראלי למאבק בעוני" (בו הוא משמש כחבר הנהלה), המקדם פעילות הסברה, חינוך ושדולה עם ולמען אנשים החיים בעוני. כמו כן הוא משמש כיועץ בכיר למשרדי ממשלה שונים בפיתוח מודלים לטיפול בבעיות עוני והדרה.

==פעילות אקדמית==
* הוראה, בתחומים: עוני, הדרה חברתית, עבודה קהילתית עם קהילות מודרות, עבודה סוציאלית ביקורתית ואנטי דכאנית, תאוריות ביקורתיות, ואבהות.
* מחקר: תחום המחקר העיקרי של סטריאר הוא חקר העוני והדרה חברתית. במסגרת זו הוא קידם פרויקטים מחקריים שונים כגון: עובדים עניים בישראל, עוני ומגדר, עוני ולאום, שירותי רווחה בערים מעורבות בישראל, השפעת הנאו-ליברליזם על ארגוני החברה האזרחית, השפעת הנאו-ליברליזם על שירותי רווחה ציבוריים, הכנסת גישות ביקורתיות בשירותי רווחה ציבוריים, חינוך לעבודה סוציאלית, פיתוח ידע עוני בשרותי רווחה, ותחומים מחקר שונים הקשורים בשאלות רווחה; וכן קידום מחקרים שונים בתחום קשרי אקדמיה וקהילות עניות ומודרות.

סטריאר פעיל במספר מיזמים המשותפים לאקדמיה ולקהילה:

===שותפות חיפה להתרת שרשרת העוני===
בשנת 2005 יסד (יחד עם בית הספר לעבודה סוציאלית ועם המחלקה לשירותי רווחה וקהילה של עיריית חיפה) את התוכנית "שותפות חיפה להתרת שרשרת העוני". התוכנית מבוססת על עקרון השותפות בין האקדמיה, שירותי הרווחה הציבוריים ואנשים החיים בעוני. בתוכנית משתתפים סטודנטים לעבודה סוציאלית לצד עובדים סוציאליים, ופעילות ופעילים בקרב שכונות מצוקה של העיר חיפה. התוכנית מקדמת מיזמים קהילתיים, תוכניות חינוכיות, וחקיקה חברתית בנושא קידום צדק חברתי וצמצום העוני. במסגרת התוכנית פועלת "קבוצת הפעילות", המורכבת מנשים פעילות המקדמת פעולות הסברה ומודעות חברתית בקרב שירותים חברתיים ומקבלים החלטות בישראל. התוכנית יזמה כנסים לאומיים ובינלאומיים.

===תוכנית למאבק בהדרה ולקידום סולידריות===
בשנת 2011 יסד והיה הממונה האקדמי על התוכנית עד שנת 2019. זוהי תוכנית כלל-אוניברסיטאית, שנועדה לקדם מעורבות אקדמית מוסדית במאבק למען חברה מכלילה וסולידרית בישראל. התוכנית מומנה על ידי הוועדה לתכנון ולתקצוב של המועצה להשכלה גבוהה. התוכנית מורכבת מקורסים משלבי עשייה קהילתית של חוגים ומחלקות שונות (חינוך, ניהול ציבורי, עבודה סוציאלית, משפטים, שירותי אנוש, בריאות הנפש בקהילה). לצד קורסים משלבי עשייה, התוכנית מקדמת מיזמים קהילתיים, קורסים אקדמיים עבור חברי קהילות מודרות בתחומי קהילה, חינוך ורווחה (קורס פעילים במסגרת תהליכי התחדשות עירונית, קורס פעילים לזכויות חברתיות לאנשים בעלי צרכים מיוחדים וכדומה). בנוסף, הוקמה חממה לפיתוח ידע, שקידמה פרויקטים מחקריים בתחומי ההדרה וקידום סולידריות חברתית.

===צדק חברתי במבט בינתחומי===
בשנת 2012 יסד (יחד עם דסי פוסטן-אייזיק ועם קורי שדימא מאוניברסיטת מרילנד) את התוכנית "צדק חברתי במבט בינתחומי". תוכנית זו מבוססת על קורסים מקבילים ומשותפים של בית הספר לעבודה סוציאלית באוניברסיטת חיפה, עם בתי הספר לעבודה סוציאלית ולסיעוד ולמשפטים של אוניברסיטת מרילנד. התוכנית כללה קורסים לסטודנטים אמריקאים (לבנים, היספנים ואפרו-אמריקאים) ולישראלים (יהודים וערבים) בנושא צדק חברתי. התוכנית נועדה לקדם פיתוח ידע והעלאה של מודעות חברתית לקידום פרקטיקה מבוססת זכויות חברתיות.

==פרסים==
* זכה שלוש שנים ברציפות (2000–2001) במלגה למחקר מצטיין בתחום העוני על שם יוסיפוביץ, של בית הספר לעבודה סוציאלית ורווחה חברתית.
* אות למצוינות אקדמית מאת חבר הנאמנים של אוניברסיטת חיפה (2006), על התוכנית "שותפות חיפה"
* מלגת מחקר אקדמיה-קהילה, קרן ריץ' (2007)
* מלגת מחקר על הצטיינות אקדמיה-קהילה מטעם ות"ת, המועצה להשכלה גבוהה (2012)
* אות מפעל חיים (2016), אספנט (European Social Policy Network - ESPANET)


==פרסומים==
סטריאר פרסם כמה עשרות מאמרים מדעיים ומסמכי עבודה בעברית, באנגלית ובספרדית.

===בעברית===
* סטריאר, ר. (1994). משו"ב: מעורבות, שותפות וסינגור בקהילה. חברת המתנ"סים.
* סטריאר, ר. ובר יוסף, ר. (2001). יזמות עסקית והעסקה עצמית של נשים בעלות הכנסות נמוכות. עמותת מעורבות.
* סטריאר, ר. (2001). מ"הדרה למעורבות": תהליכי עבודה עם הורים המצויים בהדרה. מעורבות.
* סטריאר, ר. (2006). מרכז סיוע למשפחות: רציונל תאורטי. המוסד לביטוח לאומי לשירותים חברתיים חדשניים בישראל, עיריית ירושלים.
* סטריאר, ר. (2009). הסמויים מהעין: סיפור שותפותם של רכזות והורים לגיל הרך ב"צל ההדרה". חברה למרכזי תרבות וספורט (לנוער ולמבוגרים), המחלקה לגיל הרך והמשפחה. מעורבות - מרכז לשותפות ומעורבות בקהלה.
* סטריאר, ר. (2009). [https://jerusaleminstitute.org.il/publications/%d7%90%d7%a1%d7%98%d7%a8%d7%98%d7%92%d7%99%d7%95%d7%aa-%d7%a7%d7%94%d7%99%d7%9c%d7%aa%d7%99%d7%95%d7%aa-%d7%9c%d7%94%d7%aa%d7%9e%d7%95%d7%93%d7%93%d7%95%d7%aa-%d7%a2%d7%9d-%d7%a2%d7%95%d7%a0%d7%99/ אסטרטגיות קהילתיות להתמודדות עם עוני בירושלים]. מכון ירושלים לחקר ישראל.
* סטריאר, ר. (2009). ארגוני סינגור: נייר מדיניות. משרד הרווחה: ירושלים.
* סטריאר, ר. (2009) שותפות חיפה להתרת שרשרת העוני: שותפויות קהילתיות לשינוי חברתי. אוניברסיטת חיפה, בית הספר לעבודה סוציאלית. מערכת לשירותים חברתיים וקהילה, עיריית חיפה.
* סטריאר, ר. עברוני לפין, ש. ועמאש. מ. (2009) ברית אבות: עבודה עם ולמען אבות מחוסרי עבודה ומשפחותיהם.
* סטריאר, ר. (2009) יחסי ממשלה-ארגוני סינגור בתחומי הרווחה החברתית. נייר עמדה, משרד הרווחה.
* סטריאר, ר. ודורון, י. (עורכים). (2010). מעורבות ושותפות זקנים בקהילה: קידום תהליכי שותפות עם זקנים בשירותי רווחה לזקנים בירושלים. המנהל לשירותי קהילה, אגף הרווחה. המחלקה לזקן, עיריית ירושלים.
* סטריאר, ר., איזיקוביץ, צ., בוכבינדר, א. (2011). פני העוני: על חווית העוני של עובדים בישראל. דווח מחקר, אוניברסיטת חיפה והמוסד לביטוח לאומי.
* סטריאר, ר. וחשיבון, ס. (2016). מעורבות חברתית: תפיסות סטודנטים ומרצים בקורסים משלבי עשייה. דווח מחקר, המרכז הבין-תחומי לחקר העוני והדרה חברתית. אוניברסיטת חיפה.
* סטריאר, ר. (2019). פרקטיקה קהילתית מודעת עוני. ג'וינט ישראל, משרד הרווחה.

===באנגלית===
<div class="mw-content-ltr">
* Strier, R., Roer- Strier, D., Este, D., Shimoni, R., & Clark, D. (2005) Fatherhood and immigration: Challenging the deficit theory. Child and Family Social Work. 10, 315-329.
* Strier, R., & Roer-Strier D. (2005). Fatherhood and immigration: Perceptions of Israeli immigrant fathers from Ethiopia and the former Soviet Union. Families in Society, 86 (1), 121-133.
* Strier. R. (2005). Gendered realities of poverty: Men and women’s view of poverty in Jerusalem. Social Service Review, 79, 344-367.
* Strier, R. (2007). Anti-oppressive social work research: A preliminary definition. British Journal of Social Work, 37, 857-871.
* Strier, R., Biran, D. & Surkis, T. (2008). Neo-liberalism: Bottom-up counter-narratives. International Social Work, 51(4), 493-508.
* Strier, R. (2008). Clients and social workers' perceptions of poverty: Implications for practice and research. Families in Society, 89 (3), 466-475.
* Karnieli-Miller, O., Strier, R., & Pessach. L. (2009). Power relations in qualitative research: A developmental view. Qualitative Health Research. 19, 279-289
* Strier, R. & Abdeen Z. (2009). Women’s experiences of micro-enterprise: Contexts and meanings. Sex Roles, 61, 566-579.
* Strier, R. (2009). Class competent social work. A preliminary definition. Journal of International Social Welfare, 18, 237–242.
* Strier, R. (2009). Community anti-poverty strategies: A conceptual framework for a critical discussion. British Journal of Social Work, 39, 1063-1081.
* Ben-Ari, A. & Strier, R. (2010). Rethinking cultural competence: What can we learn from Levinas? British Journal of Social Work, 40, 2155-2167.
* Strier, R. & Benjamin, S. (2010). Developing anti-oppressive services for the poor: A theoretical and organizational rationale. British Journal of Social Work, 40, 1908-1926.
* Strier, R. (2010). Women, poverty, and micro-enterprise: Context and discourse. Gender, Work, and Organization, 17, 195-218.
* Strier, R. (2011). University-Community partnerships: Entangled perspectives. Journal of Higher Education, 62, 81-97.
* Strier, R., Feldman, G., & Shdaimah, C.S. (2012). The construction of social class in social work education: A study of introductory textbooks. Journal of Teaching in Social Work, 32 (4), 406-420.
* Strier, R. & Zidan, E. (2013). Arranged marriages: An oppressed emancipation? Women’s Studies International Forum, 40, 203-211.
* Strier, R. & Binymanin, S. (2013). Anti-oppressive social services for the poor: Rhetoric to practice. British Journal of Social Work, 40, 1908-1926.
* Strier, R. (2013). Responding to the global economic crisis: Social Work, 58, 344-353.
* Strier, R. (2014). Unemployment and fatherhood: Gender, culture and local context. Gender, Work and Organization, 21, 395-410.
* Strier, R. (2014). University-community partnerships: Fields of paradox. Journal of Higher Education, 68, 155-165.
* Strier, R., Eisikovits, Z., Sigad, L. & Buchbinder, E. (2014). Masculinity, poverty and work: The multiple constructions of work among working poor men. Journal of Social Policy, 43, 331-349.
* Strier, R. (2014). Los Padres de la plaza: Fatherhood in the context of political violence. Men and Masculinities. 17, 4, 359-375.
* Strier, R., Eisikovits, Z., Sigad, L. & Buchbinder, E. (2015). Working men views of poverty: Ethnic perspectives. Men and Masculinities.
* Buchbinder, E., Strier, R., Eisikovits, Z., & Sigad, L. (2015). Working poor ultra-Orthodox Jewish women and men: Between economic distress and meaning based on faith. Journal of Poverty. 19, 377-398
* Feldman, G. Strier, R. & Schmid, H. (2015). The performative magic of advocacy organizations: The redistribution of symbolic capital. British Journal of Social Work.
* Strier, R. & Shechter, D. (2016). Visualizing access: Knowledge development in University-Community partnerships. Higher Education, 71, 343-359
* Strier, R. & Werner, P. (2016). Tracing stigma: Triangulating views of long term care insurance in Israel. Aging and Social Policy, 28, 29-48
* Feldman, G. Strier, R. & Shmidt, H. (2016). The performative magic of advocacy organizations: The redistribution of symbolic capital. British Journal of Social Work.
* Strier, R. & Werner, P. (2016). Tracing stigma: Triangulating views of long term insurance in Israel. Aging & Social Policy.
* Strier, R. & Breshtling, O. (2016). Professional resistance in social work: Counter practices assemblages. British Journal of Social Work.
* Strier, R. & Feldman, G. (2017). Reengineering Social Work’s Political Passion: Policy Practice and Neo-Liberalism. British Journal of Social Work, 48, 3, 1
* Feldman, G., Strier, R. & Koreh, M. (2017). Liquid advocacy. Social welfare advocacy in neoliberal times. International Journal of Social Welfare.
* Shdaimah, C., Lipscomb, J., Strier, R., Postan-Aizik, D. Levinton, S, & Olsen,J. (2017). Exploring Social Justice in Mixed/Divided Cities: From Local to Global Learning. Annals of Global Health. 82, 964-971.
* Sigad, L., Buchbinder, E., Strier, R., & Eisikovits, Z. (2018). The meaning of work among immigrants living in poverty in Israel: Replanting roots of belonging. Ethnicities.
* Lavee, E. & Strier, R. (2018). Social workers' emotional labour with families in poverty: Neoliberal fatigue? Child & Family Social Work, 23, 3.
</div>

==קישורים חיצוניים==
* [http://icspse.haifa.ac.il/ דף המרכז הבינתחומי לחקר העוני וההדרה החברתית] באתר של אוניברסיטת חיפה
* [https://www.facebook.com/flagshiphaifa/ דף הפייסבוק] של "תוכנית הדגל למאבק בהדרה ולסולידריות חברתית" של אוניברסיטת חיפה
* 

קטגוריה:אנשי חינוך ישראלים
קטגוריה:פעילים חברתיים ישראלים
קטגוריה:ישראלים ילידי ארגנטינה
קטגוריה:בעלי תואר דוקטור מהאוניברסיטה העברית בירושלים
קטגוריה:סגל אוניברסיטת חיפה: עבודה סוציאלית
קטגוריה:עולים בשנות ה-1970
קטגוריה:ישראלים שנולדו ב-1952